Særavtale om oppdrag på petroleumsinnretninger til havsDigitaliserings- og forvaltningsdepartementet (DFD) (daværende Kommunal- og distriktsdepartementet (KDD)) og hovedsammenslutningene ble i møte 14. desember 2023 enige om ny «Særavtale om oppdrag på petroleumsinnretninger til havs». Avtalen gjelder fra 1. januar 2024 til og med 31. desember 2025.DFD og hovedsammenslutningene ble i møte 28. november 2024 enige om nye satser gjeldende fra 1. januar 2025.Særavtalen, med departementets kommentarer i fotnoter, er som følger:§ 1 Virkeområde og omfangAvtalen gjelder for statlige arbeidstakere som er på oppdrag på petroleumsinnretninger, herunder innretninger under slep og fartøy tilknyttet petroleumsvirksomhet på norsk og andre nasjoners kontinentalsokkel.Avtalen gjelder under opphold på innretning/fartøy og på reise mellom heliport/kai og innretning/fartøy. Særavtale om dekning av utgifter til reise og kost innenlands og særavtale om dekning av utgifter til reise og kost utenfor Norge kommer til anvendelse på reise frem til heliport/kai og reise fra heliport/kai.Avtalen gjelder ikke når innretningen ligger ved kai, eller i ro ved land og det ikke kreves transport for å komme til og fra innretningen.§ 2 Satser​For oppdrag på hverdager, utbetales kr 1 687,- per døgn Departementets kommentar: Med døgn menes 24 timer fra avreisetidspunktet fra heliport/kai..For oppdrag på lørdager/søndager/helligdager/offentlige høytidsdager, utbetales kr 3 372,- per døgn.Satser i pkt 1 og pkt 2 beregnes fra avreisetidspunkt fra heliport/kai og til tilbakekomst til heliport/kai.Varer oppdraget 6 timer eller mer inn i nytt døgn Departementets kommentar: Med 6 timer inn i nytt døgn, menes 6 timer inn i ny 24-timersperiode.,​ skal det regnes som et helt døgn.Det gis et kompensasjonstillegg på kr 491,- per overnatting.I spesielle tilfeller​ Departementets kommentar: Med spesielle tilfeller menes der den statsansatte må rykke ut på kort varsel på grunn av uforutsette hendelser og arbeidet strekker seg vesentlig utover den normale arbeidstidsordning. Søknad om forhøyet godtgjørelse skal i disse tilfelle i ettertid fremmes tjenestevei til DFD. kan det søkes KDD om forhøyet sats for pkt. 1 og 2.§ 3 Avspasering​For arbeid på hverdager gis det 1 avspaseringsdag Departementets kommentar: Avspasering skal søkes avviklet fortest mulig og innen 4 måneder fra utgangen av opptjeningsmåneden..For arbeid på lørdager/søndager/helligdager/offentlige høytidsdager gis det 1 ½ avspaseringsdag.Ved oppdrag uten overnatting, gis det ikke avspasering etter 1 og 2, men utbetales overtid etter HTA § 13 for arbeidet tid utover 8 timer.§ 4 Regulering av satserDet forhandles årlig om regulering av satsene i denne avtale med virkning fra 1. januar påfølgende år.§ 5 AvtaleperiodeSæravtalen gjelder fra og med 1. januar 2024 til og med 31. desember 2025.

Særavtale om oppdrag på petroleumsinnretninger til havs

Digitaliserings- og forvaltningsdepartementet (DFD) (daværende Kommunal- og distriktsdepartementet (KDD)) og hovedsammenslutningene ble i møte 14. desember 2023 enige om ny «Særavtale om oppdrag på petroleumsinnretninger til havs». Avtalen gjelder fra 1. januar 2024 til og med 31. desember 2025.

DFD og hovedsammenslutningene ble i møte 28. november 2024 enige om nye satser gjeldende fra 1. januar 2025.

Særavtalen, med departementets kommentarer i fotnoter, er som følger:

§ 1 Virkeområde og omfang

Avtalen gjelder for statlige arbeidstakere som er på oppdrag på petroleumsinnretninger, herunder innretninger under slep og fartøy tilknyttet petroleumsvirksomhet på norsk og andre nasjoners kontinentalsokkel.

Avtalen gjelder under opphold på innretning/fartøy og på reise mellom heliport/kai og innretning/fartøy. Særavtale om dekning av utgifter til reise og kost innenlands og særavtale om dekning av utgifter til reise og kost utenfor Norge kommer til anvendelse på reise frem til heliport/kai og reise fra heliport/kai.

Avtalen gjelder ikke når innretningen ligger ved kai, eller i ro ved land og det ikke kreves transport for å komme til og fra innretningen.

§ 2 Satser​

For oppdrag på hverdager, utbetales kr 1 687,- per døgn[1] .

For oppdrag på lørdager/søndager/helligdager/offentlige høytidsdager, utbetales kr 3 372,- per døgn.

Satser i pkt 1 og pkt 2 beregnes fra avreisetidspunkt fra heliport/kai og til tilbakekomst til heliport/kai.

Varer oppdraget 6 timer eller mer inn i nytt døgn[2] ,​ skal det regnes som et helt døgn.

Det gis et kompensasjonstillegg på kr 491,- per overnatting.

I spesielle tilfeller​[3] kan det søkes KDD om forhøyet sats for pkt. 1 og 2.

§ 3 Avspasering​

For arbeid på hverdager gis det 1 avspaseringsdag[4] .

For arbeid på lørdager/søndager/helligdager/offentlige høytidsdager gis det 1 ½ avspaseringsdag.

Ved oppdrag uten overnatting, gis det ikke avspasering etter 1 og 2, men utbetales overtid etter HTA § 13 for arbeidet tid utover 8 timer.

§ 4 Regulering av satser

Det forhandles årlig om regulering av satsene i denne avtale med virkning fra 1. januar påfølgende år.

§ 5 Avtaleperiode

Særavtalen gjelder fra og med 1. januar 2024 til og med 31. desember 2025.

Fotnoter

1)
Departementets kommentar: Med døgn menes 24 timer fra avreisetidspunktet fra heliport/kai.

2)
Departementets kommentar: Med 6 timer inn i nytt døgn, menes 6 timer inn i ny 24-timersperiode.

3)
Departementets kommentar: Med spesielle tilfeller menes der den statsansatte må rykke ut på kort varsel på grunn av uforutsette hendelser og arbeidet strekker seg vesentlig utover den normale arbeidstidsordning. Søknad om forhøyet godtgjørelse skal i disse tilfelle i ettertid fremmes tjenestevei til DFD.

4)
Departementets kommentar: Avspasering skal søkes avviklet fortest mulig og innen 4 måneder fra utgangen av opptjeningsmåneden.